Kaikille avointa digiopastusta Orimattilan kirjastossa
2026-01-20 13:00 - 15:00, 2026-02-03 13:00 - 15:00, 2026-02-17 13:00 - 15:00 (Europe/Helsinki) | Orimattilan kaupunginkirjasto, Lahdentie 65, Orimattila, 16300, Suomi
Joka toinen tiistai 20.1.26 alkaen klo 13-15 Orimattilan kirjaston lehtilukusalissa Wellamo-opiston järjestämää maksutonta, kaikille avointa digiopastusta. Voit tulla oman laitteen (älypuhelin, tabletti tai kannettava tietokone) kanssa tai ilman. Tilaisuudet ovat maksuttomia ja kaikille avoimia, eivätkä vaadi ennakkoilmoittautumista.
Lisätietoa: Mikko Tolonen, puh. 044-483 1530, mikko.tolonen(a)wellamo-opisto.fi.

Sana-apaja -sanataidekerho
2026-01-20 17:00 - 18:15 | Sysmän kirjasto, Valittulantie 5, Sysmä, 19700, Suomi
Tiistaina 20.1. klo 17.00 Sysmän kunnankirjastossa, Ilola-huoneessa. Sanataidekerho sopii kaiken tasoisille kirjoittajille, niin nuorille kuin aikuisille. Pyydystämme sanavonkaleita, tavusinttejä ja riimilohia hauskoilla ja kutkuttavilla harjoituksilla. Sana-apajassa kirjoittaminen on leikkiä ja lopputulos saa olla mitä vain. Tekstejä ei arvostella eikä omia tekstejä tarvitse jakaa muille. Ota mukaasi mieluisat kirjoitusvälineet.
Huom. Jos haluat osallistua Teams-etäyhteydellä, ilmoittaudu etukäteen riikka.junttila(at)sysma.fi. Muutoin ilmoittautumista ei tarvitse tehdä.
Tapaamiskerrat keväällä 2026 ovat 20.1., 17.2., 17.3., 14.4. ja 12.5.
Apajalla sananuottaa kanssasi vetää sanataideohjaaja Riikka Junttila.

Etäkatsomo Orimattilan kirjastossa: Ensisijaisesti digi - Viranomaisviestit Suomi.fi:ssä
2026-01-21 10:00 - 11:00 | Orimattilan kaupunginkirjasto, Lahdentie 65, Orimattila, 16300, Suomi
Ke 21.1.26 klo 10-11 Orimattilan kirjastossa. Tervetuloa seuraamaan Digi- ja väestötietoviraston webinaaria digitaalisten viranomaisviestin käyttöönotosta.
Tässä infotilaisuudessa DVV:n asiantuntijat kertovat Suomi.fi-viesteistä ja ensisijaisesti digitaalisista viranomaisviesteistä. Tilaisuudessa käydään läpi perusasiat: mitä tapahtuu, miksi ja miten pääsee tarvittaessa palaamaan takaisin paperipostiin. Tilaisuudessa on myös mahdollista esittää kysymyksiä.

Henkilökohtaista digiopastusta Orimattilan kirjastossa
2026-01-21 12:00 - 13:00, 2026-01-28 12:00 - 13:00, 2026-02-04 12:00 - 13:00, 2026-02-11 12:00 - 13:00 | Orimattilan kaupunginkirjasto, Lahdentie 65, Orimattila, 16300, Suomi
Keskiviikkoisin 14.1.-27.5.26 klo 12-13 Orimattilan kirjastossa henkilökohtaista, maksutonta digiopastusta ajanvarauksella. Yhden opastuksen kesto 30 minuuttia. Ajanvaraukset tiistaihin klo 16 mennessä joko orimattilan.kirjasto(a)orimattila.fi tai 044-781 3568.

Lego-klubi Ahtialan kirjastossa
2026-01-21 14:00 - 15:00
kerran kuussa keskiviikkoisin klo 14.00–15.00

Klubissa rakennetaan Legoista tarinoita ja tarinoidaan rakennelmista.

Kevään klubit ovat 21.1., 18.2., 18.3., 15.4. ja 13.5.

Ikääntyvien yliopiston verkkoluento
2026-01-21 14:00 - 16:00 | WPK-talo Heinola, Kymenkartanonkatu 2, Heinola, 18100, Suomi
21.1.2026 klo 14 - 16 klo 14 - 16 Heinolan WPK-talolla (Kymenkartanonkatu 2)
Miksi meidän tulee kiinnittää huomio sosiaali- ja terveyspalveluiden vaikuttavuuteen? Apulaisprofessori Paulus Torkki, HY
Suositut Ikääntyvien yliopiston verkkoluennot jatkuvat kevätkaudella 2026.
Heinolan kaupunginkirjasto, Päijät-Hämeen kesäyliopisto ja Jyväskylän kesäyliopisto järjestävät syksyllä keväällä seitsemän maksutonta verkkoluentoa WPK-talolla keskiviikkoisin klo 14 - 16. Luennoille ilmoittaudutaan verkossa Päijät-Hämeen kesäyliopiston sivulla tai luentopaikalla.

Lahden pääkirjaston kielikaverit
2026-01-26 17:30 - 18:30
Maanantaina 26.1. klo 17.30–18.30 Lahden pääkirjaston kahvila MeaMannassa
Osaatko jo vähän suomea? Harjoitellaan yhdessä: luetaan, kirjoitetaan ja puhutaan.
Ryhmä on ilmainen ja kaikille avoin.
Ei tarvitse ilmoittautua.
Mukaan toivotaan myös suomenkielisiä juttukavereiksi!
Muut kevään tapaamiset: 9.2., 9.3., 13.4. ja 11.5.
Tervetuloa mukaan!

Lahden pääkirjaston lukupiiri
2026-01-26 18:00 - 19:00
Maanantaina 26.1. klo 18–19 Lahden pääkirjaston Päijät-Häme-huoneessa (2. krs).
Tervetuloa avoimeen lukupiiriin! Voit tulla mukaan niin monelle kerralle kuin sinulle sopii. Lainaa kirja, lue se ja tule mukaan keskustelemaan lukukokemuksesta. Lukupiirin vetäjänä kirjastonhoitaja Anniina Ylinen.
Kevään ohjelma:
26.1. Maggie O'Farrell: Hamnet
23.2. Suvi Ratinen: Hyvä tarjous
30.3. Gianni Solla: Ystävyyden oppimäärä
27.4. Jantso Jokelin & Touko Hujanen: Joutoretki

Lintan lukupiiri
2026-01-27 17:00 - 18:30 | Lintan kammari, Sysmäntie 16, Sysmä
tiistaina 27.1. klo 17.00 Kahvila Lintan kammarissa, Sysmäntie 16, Sysmä. Tässä lukupiirissä luetaan omaa kirjaa omaan tahtiin hiljaisuuden vallitessa. Lopuksi voidaan keskustella lukemisesta ja kirjoista yhdessä ryhmän kanssa, mutta siihen osallistuminen ei ole pakollista. Tärkeintä on ottaa arjesta tunti aikaa lukemiselle ja rauhoittumiselle. Voit tulla paikalle myös ilman kirjaa, sillä vetäjällä on aina mukana pieni valikoima luettavaa. Muut lukupiirikerrat ovat 24.2., 24.3., 21.4. ja 19.5.
Tule ajoissa paikalle, jos haluat ostaa makoisat herkut lukuhetkeesi. Lukupiiri-iltoina Lintan kammari on avoinna klo 17.00 asti. Kahvilan sulkeuduttua alkaa lukeminen. Tilaisuus on maksuton ja kahvilatuotteiden ostaminen on vapaaehtoista. Tapahtuman järjestää Sysmän kunnankirjasto ja kahvila Lintan kammari.
Lämpimästi tervetuloa mukaan!

Kirjailijavieraana Markus Nummi
2026-01-28 18:00 - 19:00
Keskiviikkona 28.1. klo 18–19 Lahden pääkirjaston auditoriossa.
Markus Nummi on helsinkiläinen kirjailija, käsikirjoittaja ja elokuvaohjaaja. Hänen uusin romaaninsa Käräjät (Otava 2024) on saanut jopa poikkeuksellisen ylistävän vastaanoton sekä lukijoilta että kriitikoilta. Millainen prosessi 1930-luvun Etelä-Pohjanmaalle sijoittuvan suurteoksen kirjoittaminen oli? Markus Nummea haastattelee kirjastonhoitaja Anniina Ylinen.

Kirjailijailta striimataan Lahden kaupunginkirjaston Youtube-kanavalle (youtube.com/lahdenkaupunginkirjasto).

Vapaa pääsy. Tervetuloa!

Kuva: Sabrina Bqain / Otava

Lahden kaupunginkirjasto 150-vuotisjuhlanäyttely
2026-02-03 - 2026-02-27 | Pääkirjaston aulan näyttelytila, Kirkkokatu 31, Lahti, 15140
Vuonna 2026 tulee kuluneeksi 150 vuotta siitä, kun Lahti sai oman kirjastonsa. Vaatimattomasta kyläkirjastosta on kasvanut pääkirjaston, seitsemän lähikirjaston ja kirjastoauton palveluverkosto, joka tarjoaa jokaiselle lahtelaiselle mahdollisuuden paitsi lukemiseen, myös monenlaiseen muuhun harrastustoimintaan.
Näyttely kokoaa yhteen kauniita muistoja kirjastotoiminnan matkalta menneestä nykypäivään. Näyttelyn yhteydessä on vieraskirja, johon voit kirjoittaa onnitteluja tai omia kirjastomuistoja.
Näyttely on esillä helmikuun ajan on pääkirjaston aulan näyttelytilassa.
Tervetuloa tutustumaan!
Kuva: Valokuvaamo Mäkelä, Lahden kaupunginkirjaston arkisto

Heinolan digipiste lehtisalissa
2026-02-04 10:00 - 12:00 | Lehtisali, Virtakatu 1, HEINOLA, 18100, Suomi
Keskiviikkona 4.2.2026 klo 10 - 12 Heinolan kirjaston lehtisalissa, osoitteessa Virtakatu 1.
Tietoteknistä opastusta puhelimen tai muun älylaitteen sekä tietokoneen käytössä. Kävijät opastetaan tulojärjestyksessä. Voit ottaa oman laitteen mukaan, tai harjoitella kirjaston laitteilla.

Kokemuskirjoittaja Mervi Kaartoaho: Syövästä löytyi elämän tarkoitus
2026-02-04 14:00 - 15:00
Keskiviikkona 4.2. klo 14 Lahden pääkirjaston tapahtuma-alueella.
Maailman syöpäpäivän vieras, iittiläinen Mervi Kaartoaho kertoo omakohtaisessa esityksessään, miten syöpädiagnoosi on muuttanut hänen suhtautumistaan elämään. Kaartoaho on kokenut sairautensa mahdollisuutena katsoa itseään sisältäpäin ja muuttaa ajatuksiaan ja mielikuviaan myönteisiksi. Vaikeiden syöpähoitojen myötä syntynyt idea kirjan kirjoittamisesta johti syksyllä 2025 julkaistuun teokseen Syövästä löytyi elämän tarkoitus (Momentum Kirjat). Kirjaa on mahdollista ostaa tilaisuuden yhteydessä.

Novellikoukku Kirjavat rivit goes Malski
2026-02-04 17:00 - 18:00 | Kahiwa Malski, Päijänteenkatu 9, Lahti
Keskiviikkona 4.2. klo 17.00–18.00 pääkirjaston novellikoukku Kirjavat rivit jalkautuu Malskille. Kokoonnumme kerran kuussa keskiviikkoisin Kahvila Kahiwaan nauttimaan ääneen luetuista novelleista. Voit tulla mukaan oman käsityön kanssa tai vain kuuntelemaan. Novellikoukut toteutuvat yhteistyössä Kahiwa Malskin kanssa. Osallistujille on luvassa kahvitarjouksia, mutta paikalle voi tulla nauttimaan vain novelleista. Kevään muut tapaamiset ovat 4.3. / 1.4. ja 6.5. Kahiwa Malski, Päijänteenkatu 9. Lämpimästi tervetuloa!

Kirjoitetaan!
2026-02-05 17:30 - 19:00
Torstaina 5.2. klo 17.30–19.00 Lahden pääkirjaston Monitoimitilassa.
Teemme pieniä luovan kirjoittamisen harjoituksia rennossa ilmapiirissä. Valmista tekstiä tai kokemusta kirjoittajaryhmistä ei tarvitse olla. Voit tulla mukaan kaikilla kerroilla tai silloin kun sinulle sopii, ei tarvitse ilmoittautua etukäteen. Ota mukaan itsellesi sopivat kirjoitusvälineet!
Lisätiedot: johanna.nurminen@lahti.fi, p. 044 4163523.
Muut kevätkauden kirjoitusillat: 5.3., 16.4. ja 7.5.

Lahden pääkirjaston kielikaverit
2026-02-09 17:30 - 18:30
Maanantaina 9.2. klo 17.30–18.30 Lahden pääkirjaston kahvila MeaMannassa
Osaatko jo vähän suomea? Harjoitellaan yhdessä: luetaan, kirjoitetaan ja puhutaan.
Ryhmä on ilmainen ja kaikille avoin.
Ei tarvitse ilmoittautua.
Mukaan toivotaan myös suomenkielisiä juttukavereiksi!
Muut kevään tapaamiset: 9.3., 13.4. ja 11.5.
Tervetuloa mukaan!

Litteraturklubben: kirjakeskustelua kahdella kielellä
2026-02-10 17:00 - 18:00 | Lahden pääkirjasto / monitoimitila (2.krs)
Tiistaina 10.2. klo 17.00–18.00 pääkirjaston Monitoimitilassa keskustellaan kirjallisuudesta kahdella kielellä, suomeksi tai ruotsiksi. Myös kirjat voi lukea valitsemallaan kielellä. Kevään muut kokoontumiskerrat ovat tiistaisin 10.3. / 14.4. ja 12.5. Ruotsinkieliset kirjat voi tilata maksutta kaukolainaksi. Tervetuloa vaikkapa virkistämään ruosteista kouluruotsia! Yhteistyössä Lahden Pohjola-Norden.
Kevään kirjat:
10.2. Ruth Kvanström-Jones: Grand-Hotellin upeat naiset
10.3. Peter Hoeg: Lumen taju
14.4. Trude Teige: Isoäiti tanssi sateessa
12.5. Alex Schulman: 17. kesäkuuta

Ikääntyvien yliopiston verkkoluento
2026-02-11 14:00 - 16:00
11.2.2026 klo 14 - 16 klo 14 - 16 Heinolan WPK-talolla (Kymenkartanonkatu 2). Onko demokratialla aikaa? Akatemiatutkija, FT Timo Miettinen

Heinolan kaupunginkirjasto, Päijät-Hämeen kesäyliopisto ja Jyväskylän kesäyliopisto järjestävät syksyllä keväällä seitsemän maksutonta verkkoluentoa WPK-talolla keskiviikkoisin klo 14 - 16. Luennoille ilmoittaudutaan verkossa Päijät-Hämeen kesäyliopiston sivulla tai luentopaikalla.

Miten hittitekstit ovat syntyneet? Mitä yhteistä niillä on?
2026-02-12 18:00 - 19:00 | Lahden pääkirjasto / musiikkialue (2.krs), Kirkkokatu 31, Lahti, 15140, Suomi
Torstaina 12.2. klo 18.00 pääkirjaston musiikkialueella Martti Heikkilä ja Lasse Wikman kertovat sanoittamisesta ja siitä miten hittitekstit ovat syntyneet. Martti Heikkilä on sanoittaja, sanoituskouluttaja, toimittaja ja tietokirjailija. Hänen uutuuskirjansa Sanoittajan runousoppi – Aiheesta riimeihin (2025) on sanoittamisen opas, joka tarjoaa kiinnostavaa luettavaa kaikille laululyriikasta kiinnostuneille. Heikkilä on tehnyt levytettyjä sanoituksia 1970-luvulta lähtien. Hänen tunnetuin sanoituksensa ja sävellyksensä on Hanna Ekolan levyttämä Villihevosia. Lasse Wikman on sanoittaja ja musiikkivalmentaja. Hän on tehnyt sanoituksia lähes sadalle artistille ja saanut sanoittajana platina- ja kultalevyjä. Hän on kouluttanut sanoittamista toistakymmentä vuotta eri oppilaitoksissa ja verkkokursseilla. Hän on ollut Suomen kansainvälisessä Euroviisujuryssa. Lisäksi Wikman on ollut toisena osapuolena kirjoittamassa kolmea musiikkinäytelmää ja lapsille suunnatun musiikkinäytelmän. Tilaisuuden jälkeen kirjamyynti. Tervetuloa!
Tilaisuutta voi seurata myös striimin välityksellä Lahden kaupunginkirjaston Youtube-kanavalla (youtube.com/lahdenkaupunginkirjasto).

Lego-klubi Ahtialan kirjastossa
2026-02-18 14:00 - 15:00 | Ahtialan kirjasto, Vanha Ahtialantie 93

Lahden kaupunginkirjasto 150 vuotta – juhlavuoden avajaiset
2026-02-18 17:00 - 18:00
Keskiviikkona 18.2. klo 17 Lahden pääkirjaston tapahtuma-alueella.
Lahtelaisen kirjastotoiminnan 150-vuotisjuhlavuosi käynnistyy avajaistilaisuudella, jossa onnitellaan kirjastoa juhlapuhein ja musiikkiesityksin sekä nostetaan malja menneille ja tuleville vuosille. Juhlapuhujina Suomen kirjastoseuran toiminnanjohtaja Juha Manninen, sivistyslautakunnan puheenjohtaja Marju Markkanen ja sivistysjohtaja Mikko Mäkelä. Tilaisuus on avoin kaikille kirjaston ystäville, ja se tarjoaa mahdollisuuden juhlistaa yhdessä lukemisen ja sivistyksen kulttuuria.
Avajaisjuhla striimataan Lahden kaupunginkirjaston Youtube-kanavalle.
Lämpimästi tervetuloa!
Kuva: Valokuvaamo Mäkelä, Lahden kaupunginkirjaston arkisto

Tuukka Tuomasjukka Sysmän kirjastossa
2026-02-19 17:00 - 18:00 | Sysmän kirjasto, Valittulantie 5, Sysmä, 19700, Suomi
Torstaina 19.2.2026 klo 17 Sysmän kirjastossa vierailee kääntäjä ja vapaa toimittaja Tuukka Tuomasjukka. Tule kuuntelemaan muun muassa moldovalaisten kausityöntekijöiden olosuhteista Suomessa!
Tuomasjukka kääntää kirjallisuutta romanian kielestä. Hänen kääntämänsä, keväällä 2025 suomeksi ilmestynyt dokumentaarinen monologinäytelmä Edistyssinfonia on saanut arvioissa paljon ylistystä ja kehuja. Näytelmän tekijä on moldovalainen kirjailija Nicoleta Esinencu yhdessä teatru-spălătorie-teatterikollektiivin kanssa. Se käsittelee kausi- ja keikkatyöläisten karua arkea Saksassa - ja Suomessa, sekä länsimaisten yhteiskuntien kaksinaismoralismia siirtotyöläisten ja halvan työvoiman maiden suhteen. Toimittajanakin työskentelevä Tuomasjukka on perehtynyt ilmiökenttään laajemminkin.
Millaista kirjallisuutta Romaniassa ja Moldovassa tehdään? Mitä Edistyssinfonia-teos kertoo suomalaisella kurkkutilalla työskentelystä? Millaista kirjallisuuden kääntäminen on? Tule kuulemaan vastauksia muun muassa näihin kysymyksiin! Tuomasjukka työskentelee helmikuun ajan Villa Sarkiassa, nuorille kirjailijoille, runoilijoille ja kääntäjille tarkoitetussa residenssissä Sysmässä. Hänellä on myös sukujuuria Sysmässä.

Lahden pääkirjaston lukupiiri
2026-02-23 18:00 - 19:00
Maanantaina 23.2. klo 18–19 Lahden pääkirjaston Päijät-Häme-huoneessa (2. krs).
Tervetuloa avoimeen lukupiiriin! Voit tulla mukaan niin monelle kerralle kuin sinulle sopii. Lainaa kirja, lue se ja tule mukaan keskustelemaan lukukokemuksesta. Lukupiirin vetäjänä kirjastonhoitaja Anniina Ylinen.
Kevään ohjelma:
26.1. Maggie O'Farrell: Hamnet
23.2. Suvi Ratinen: Hyvä tarjous
30.3. Gianni Solla: Ystävyyden oppimäärä
27.4. Jantso Jokelin & Touko Hujanen: Joutoretki

Kielikaverit äideille ja lapsille Lahden pääkirjastossa
2026-02-24 10:00 - 11:00
Tiistaina 24.2. klo 10–11 Lahden pääkirjaston Päijät-Häme-huoneessa (2. kerros).

Osaatko jo vähän suomea?

Harjoitellaan yhdessä: luetaan, puhutaan ja leikitään.

Ryhmä on ilmainen. Mukaan voivat tulla äidit ja lapset. Ei tarvitse ilmoittautua.

Mukaan toivotaan myös suomenkielisiä äitejä juttukavereiksi!

Kevään muut tapaamiset: 24.3., 21.4. ja 19.5.

Tervetuloa mukaan!

Heinolan digipiste lehtisalissa
2026-02-25 10:00 - 12:00 | Lehtisali, Virtakatu 1, HEINOLA, 18100, Suomi
Keskiviikkona 25.2.2026 klo 10 - 12 Heinolan kirjaston lehtisalissa, osoitteessa Virtakatu 1.
Tietoteknistä opastusta puhelimen tai muun älylaitteen sekä tietokoneen käytössä. Kävijät opastetaan tulojärjestyksessä. Voit ottaa oman laitteen mukaan, tai harjoitella kirjaston laitteilla.
